Document ID: 32014D0886

DECIZIA PARLAMENTULUI EUROPEAN ȘI A CONSILIULUI
din 4 decembrie 2014
de numire a Autorității Europene pentru Protecția Datelor și a adjunctului acesteia
(2014/886/UE)
PARLAMENTUL EUROPEAN ȘI CONSILIUL UNIUNII EUROPENE,
având în vedere Tratatul privind funcționarea Uniunii Europene,
având în vedere Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (1), în special articolul 42 alineatul (1),
având în vedere propunerea cuprinzând o listă de candidați, alcătuită de Comisia Europeană la 16 septembrie 2014, în conformitate cu articolul 42 alineatul (1) din Regulamentul (CE) nr. 45/2001, în urma unui anunț public de depunere a candidaturilor în vederea numirii Autorității Europene pentru Protecția Datelor și a adjunctului acesteia,
întrucât:
(1)
Mandatul Autorității Europene pentru Protecția Datelor și cel al adjunctului acesteia s-au încheiat la 16 ianuarie 2014. Cu toate acestea, în conformitate cu articolul 42 alineatul (6) din Regulamentul (CE) nr. 45/2001, Autoritatea Europeană pentru Protecția Datelor și adjunctul său rămân în funcție până la numirea unor înlocuitori.
(2)
Autoritatea Europeană pentru Protecția Datelor și adjunctul acesteia urmează să fie numiți de Parlamentul European și Consiliu, de comun acord, pentru o perioadă de cinci ani de la 4 decembrie 2014,
ADOPTĂ PREZENTA DECIZIE:
Articolul 1
Sunt numiți pentru perioada 4 decembrie 2014-5 decembrie 2019:
-
Autoritatea Europeană pentru Protecția Datelor: domnul Giovanni BUTTARELLI;
-
adjunctul Autorității Europene pentru Protecția Datelor: domnul Wojciech Rafał WIEWIÓROWSKI.
Articolul 2
Prezenta decizie intră în vigoare la 4 decembrie 2014.
Adoptată la Bruxelles, 4 decembrie 2014.

Labels: 15